钦定古今图书集成/明伦汇编/闺媛典/第085卷 > 刘学良妻庄八儿
## 钦定古今图书集成/明伦汇编/闺媛典/第085卷 > 刘学良妻庄八儿

按《武昌府志》：“庄八儿，庄宁女，兴国州人。宁三世为庄
家奴。八儿年十六适刘学良，学良亦人奴子。越一年
病亡，八儿执丧甚哀，屡绝复苏。久之，有少年佣耕者
求赘，翁姑许之。八儿自度不能抗，佯诺焉。及期，更麻
衣出拜，翁姑不知其意，以为将受婿而喜之。须臾入
室自缢死。”